Kultura Maribor

FOTOGRAFSKI NATEČAJ MURVE – ŽIVI SPOMENIKI SVILOGOJSTVA v SLOVENIJI
2023-03-01 00:00 - 2023-08-31 00:00 (Europe/Paris) | Studio Fotoklub Maribor 3 Splavarski prehod Maribor, Upravna enota Maribor, 2000 Slovenia
1. ORGANIZATOR Fotoklub Maribor in Inštitut za svilogojstvo in svilarstvo RLB, Maribor
2. INFORMACIJE
e-pošta: murva.foto @gmail.com
gsm: 041 776 711 – dr Rebeka Lucijana Berčič
gsm: 041 654 762 – Bojan Šenet
gsm: 031 328 459 – Dušan Gajšek
3. ORGANIZACIJSKI ODBOR
Dr. Rebeka Lucijana BERČIČ, Bojan Šenet, Dušan Gajšek
4. OMEJITVE NATEČAJA
Lokacija: fotografije morajo biti posnete na območju republike SLOVENIJE.
Čas: fotografije morajo biti posnete v času razpisa.
5. ČASOVNI RAZPORED
Oddaja del: do 31.08.2023
Žiriranje: do 15.09.2023
Objava rezultatov: do 30.09.2023 (individualno vsakemu udeležencu po e-pošti).
Odprtje razstave in podelitev nagrad. xx-xx-xxxx še ni določeno: v razstavnih prostorih Fotokluba Maribor.
Na dan odprtja razstave bo tudi podelitev nagrad ter projekcija vseh sprejetih in nagrajenih fotografij.
Pridržujemo si pravico do spremembe datumov.
5.1 NAGRADE
Podeljene bodo tri nagrade. Vrednostni bon za nakup fotografske opreme v višini 400, 200 in 100 eur. Podeljena bo tudi 3 priznanja.
6. ŽIRIJA
Dr.Tamas BAKONYI, Mađarska, Branimir RITONJA, mojster fotografije, Dr.REBEKA Lucijana BERČIČ
Odločitev žirije je dokončna, pritožbe niso možne.
7. TEMA RAZSTAVE
Tema: “Murve na Slovenskem…, fotografije dreves MURV s premerom debla najmanj 50 cm, oziroma okoli 1,6 meter obsega v višini 1m nad terenom. Vsaka fotografija mora vsebovati lokacijske podatke; lokacija posnetka ali GPS koordinate
Fotografije so lahko barvne ali črno-bele.
Dovoljeno je obrezovanje, korektura svetlobe, kontrasta in ostrine.
Ni dovoljeno dodajanje, preselitev, zamenjava ali odstranitev slikovnih elementov.
8. POGOJI SODELOVANJA
Na natečaju lahko sodelujejo amaterski in profesionalni fotografi.
Vsak sodelujoči lahko odda do največ 6 fotografij.
Avtor z oddajo fotografij na natečaju soglaša, da organizator lahko za nagrajene in izbrane fotografije uporabi materialne avtorske pravice za svoje potrebe, za razstavo ter projekcijo na odprtju razstave in za objavo v svojih publikacijah. Moralne avtorske pravice so last avtorja.
Z oddajo fotografij in prijavo avtor sprejema pogoje razpisa.
Avtorji bodo o rezultatih obveščeni po elektronski pošti, sprejete in nagrajene fotografije bodo objavljene v digitalnem katalogu na spletni strani fotokluba Maribor in na Facebook strani Fotokluba Maribor, kakor tudi na spletni strani ISS RLB
9. PRIJAVA IN PRIPRAVA FOTOGRAFIJ
Vsa dela morajo biti oddana preko elektronske pošte na naslov: murva.foto@gmail.com Za oddajo del priporočamo uporabo spletne aplikacije WeTransfer. Sprejemamo samo digitalne fotografije v formatu jpg, resolucija 300 dpi. Daljša stranica fotografije naj meri najmanj 3000 pik. Razmerje stranic posamezne fotografije mora biti 2:3 ali 3:4 (fotografije so lahko horizontalne ali vertikalne). Fotografije oddane v drugih formatih (panoramski, kvadraten, …) bodo izločena in ne bodo ocenjena. Fotografijam ni dovoljeno dodajati robov, napisov ali podpisov in okvirjev. Fotografije morajo biti v celoti avtorsko delo sodelujočega, za kar ta tudi prevzema vso odgovornost. Ob oddaji del je potrebno navesti: osebne in kontaktne podatke (ime in priimek, poštni naslov, e-naslov, datum rojstva in davčno številko ter telefonsko št..) in naslov fotografij. S podatki je izpolniti priloženo PRIJAVNICO, ter jo skupaj s fotografijami poslati na e-naslov; murva.foto@gmail.com Datoteke, ki ne bodo ustrezale predpisanim pogojem, bodo izločene pred žiriranjem.
10. PRISTOJBINA
Pristojbine NI.
11. OZNAČEVANJE DATOTEK
Vse oddane fotografije morajo biti poimenovane. Naziv fotografije ,ime in priimek avtorja in ne sme biti daljši od 20 znakov, npr.: miha__kos__murva
Prosimo, da pri poimenovanju datotek/fotografij ne uporabljate šumnikov!
12. NAGRADE
Najboljše fotografije bodo nagrajene: prva nagrada 400 EUR, druga nagrada 200 EUR in tretja nagrada 100 EUR v vrednostnih bonih za nakup fotografske opreme.
14. ODDAJA DEL
Fotografije morajo biti oddane skladno z navodili in izključno na e-naslov murva.foto@gmail.com, najkasneje do 31.08.2023
Maribor, 27.2.2023
PRIJAVNICA

Povezava do originalnega članka

Svetlobne lise: Biti ženska v holokavstu
2023-03-13 08:00 - 2023-05-31 17:00 | Maribor center / Sinagoga Maribor 4 Židovska ulica Maribor, Upravna enota Maribor, 2000 Slovenia
V času holokavsta so bile ženske postavljene pred grozljive dileme. Ob tem so si še naprej prizadevale skrbeti za svoje otroke in tiste, ki so bili ranljivejši od njih, ter ohranjati tradicijo in vero, sodelovale so v odporniškem gibanju in pri reševanju pomoči potrebnim, hrepenele so po ljubezni in prijateljstvu, iskale uteho v umetniškem izražanju, z negovanjem svoje ženskosti pa so skušale obdržati vsaj nekaj človečnosti.
Pred drugo svetovno vojno so Judinje, tako kot večina žensk, živele v pretežno konservativni in patriarhalni družbi, zato tudi med holokavstom (1933–1945) praviloma niso bile vključene v vodenje judovskih skupnosti. Namesto tega so morale prevzeti glavno vlogo v družini in ji zagotoviti preživetje v vseh mogočih okoliščinah, kar je vključevalo tako oskrbovanje domov s hrano kot tudi zagotavljanje minimalne ravni družinskega delovanja ne glede na težko situacijo, v kateri so se znašle. Identifikacija žensk z otroki, ki je izhajala iz okolice in tudi iz žensk samih, je postala motivacijska sila za ohranjanje življenja, posledično pa je ženske in otroke tudi skupaj poslala v uničenje. Ženske, ki so kljub vsemu preživele geta, deportacije in uničevalno gonjo ter so bile kot zastonjska delovna sila naposled internirane v koncentracijskih taboriščih, so se tam pogumno soočale s smrtjo, vsak dodaten trenutek življenja pa so poskušale osmišljati in si potem, ko so bile prikrajšane za vse prvine individualizma, družine in kulture, povrniti vsaj nekaj svoje psihološke identitete.
Razstavo Svetlobne lise: Biti ženska v holokavstu, ki pripoveduje njihove zgodbe, je pripravil spominski center Yad Vashem, za slovenski prevod pa je poskrbel Center judovske kulturne dediščine Sinagoga Maribor. Na ogled bo v Sinagogi Maribor od 8. 3. 2023.

Pregledna razstava: Milanka Fabjančič »ILUZIONISTKA«
2023-03-16 00:00 - 2023-04-14 00:00 | Okolica / OBRAT (Trg revolucije 9, Maribor)
Predstavljene bodo ilustracije, animacije in kipci akademske slikarke Milanke Fabjančič. Razstava bo vključevala tudi risane animacije dijakinj in študentk, ki so nastale pod njenim mentorstvom, na delavnici »S svinčnikom do gibljive slike«.
V četrtek, 16. 3. 2023, te ob 19.00 vabimo na otvoritev pregledne razstave ILUZIONISTKA v OBRAT – prostor umetnosti in participacije na Trgu revolucije 9.
Naslov razstave se nanaša na avtorico samo. O Milanki Fabjančič govorimo kot o iluzionistki, ker s svojo virtuozno risbo, z uporabo osnovnih teničnih pripomočkov kot sta svinčnik in papir, ustvarja magične svetove. Najsi bo skozi ilustracijo, kjer je bogata pripovednost zamrznjena v eni sličici, ali pa skozi animirane sekvence, kjer se zgodba spleta skozi iluzijo gibanja, ki je še vedno usidrana znotraj avtoričine suverene linije. Obenem nas naslov razstave opomni tudi na animirani celovečerec Iluzionist Sylvaina Chometa. Ta prikazuje ostarelega čarodeja, ki je zaradi zatona varieteja, prisiljen zapustiti pariške dvorane in v iskanju zaposlitve potovati po svetu. Na poti sreča siromašno dekle, ki globoko verjame v njegove čarodejske zmožnosti in s svojo vero v magičnost sveta preizkuša njegovo predanost iluzionizmu. Tako nekako nas v lahkotno čaren svet skozi katerega le redko, pa vendar, zasije tudi ostrina realnosti, zazibajo ilustracije in animacije Milanke Fabjančič.
Razstava bo v OBRATU na ogled do 14. aprila, vsak delavnik med 13.00 in 18.00.

Povezava do originalnega članka

VRT V ŠTIRIH LETNIH ČASIH
2023-03-17 - 2023-04-15 | Avla
16. Marec 2023

Avla
Fotografska razstava ob 20. obletnici Botaničnega vrta Univerze v Mariboru – fotografije Metka Pivec, Andreja Cvetko, arhiv Botaničnega vrta.
Na ogled od 23. marca do 15. aprila.

Povezava do originalnega članka

Iva Ferlinc: Prehajanja / Transitions
2023-03-17 - 2023-05-05 | Galerija Tkalka
Naša telesa niso nikoli izolirana od okolij in z njimi nenehno gradijo razmerja. Skupni imenovalec razstave je fluiden odnos, ki se vzpostavlja med telesom, prostorom in objektom in ki pri vsakem posameznem umetniškem delu izhaja iz specifično lastne dinamike. Edina zanesljiva konstanta v prostoru in času je sprememba, in če je ta zunaj galerije, v »resničnem« svetu, vir subjektove negotovosti in nelagodja, pa pričujoča dela od gledalca nevsiljivo pričakujejo, da (dobesedno) zavzame svoj zorni kot in ga vabijo k raziskovanju lastnih mentalnih in telesnih odzivov ter estetskega doživljanja razstavljenih del.
Our bodies are never isolated from their environments and are constantly building relationships with them. The common denominator of the exhibition is the fluid relationship that is established between body, space and object, which in each individual work of art, stems from its own specific dynamics. The only reliable constant in space and time is change, and if outside the gallery, in the “real” world, this is the source of the subject’s uncertainty and discomfort, the presented works unobtrusively expect the viewer to (literally) take their own point of view, inviting them to explore their own mental and physical responses and the aesthetic experience of the exhibited works.
Anja Seničar

O umetnici / About artist
Iva Ferlinc (1997), je vizualna umetnica mlajše generacije. Trenutno je absolventka na Akademiji za vizualne umetnosti AVA v Ljubljani. V svoji umetniški praksi deluje predvsem na področju intermedijske in instalacijske umetnosti. V svojih delih se večinoma ukvarja s konceptom ustvarjanja prostora in z manipulacijo svetlobe ter senc. Razstava Prehajanja / Transition je njena prva samostojna predstavitev.
Iva Ferlinc (1997) is a visual artist of the younger generation. She is currently a graduate student at The Academy of Visual Arts AVA in Ljubljana. In her artistic practice she mainly focuses on the fields of intermedia and installation art. In her works she primarily deals with the concept of creating space, as well as with manipulation of light and shadow. Exhibition Prehajanja / Transition is her first solo presentation.

Marko Horvat / Dom x 20.000 (V.1)
2023-03-23 - 2023-06-11 | Maribor center / Umetnostna galerija Maribor (Strossmayerjeva 6, Maribor)
Projekt Dom x 20.000 nagovarja problem dostopnosti stanovanj v Sloveniji.
Otvoritev: četrtek, 23. marec 2023, 18.00
Iz politične obljube o zagotovitvi 20.000 stanovanj je nastala paralelna pobuda, ki bo omogočila posamezniku, da ugodno kupi svojo izkušnjo »nepremičnine«. Zaveza, da se ustvari 20.000 stanovanjskih artefaktov v naslednjih 5 letih, se začenja s prvo serijo – V.1.
V seriji V.1 je nastalo prvih 1000 tiskanih stanovanj, ki ponujajo miniaturno verzijo doma. Motivi so nastali iz stiliziranih elementov arhitekturnih načrtov.
Na voljo je 10 različnih motivov, vsak v ediciji 100 izvodov, tiskanih v kakovostni giclée tehniki na arhivski papir v formatu 20 x 25 cm.
Marko Horvat je študiral na Akademiji za likovno umetnost in oblikovanje v Ljubljani, smer Vizualne komunikacije. Podiplomski študij je nadaljeval na Central Saint Martins v Londonu, kjer je uspešno končal specializacijo iz karakterne animacije. Prav tako je zaključil magisterij storitvenega oblikovanja na London College of Communication.
Kot ilustrator deluje od leta 2018 in je aktiven na področju ilustracije, umetniških stenskih poslikav in instalacij v javnem prostoru. Od leta 2021 objavlja ilustracije v časopisu Večer. V letu 2022 je sodeloval z Umetnostno galerijo Maribor – z umetniško stensko poslikavo, ki je spremljala razstavo Sodobna slovenska ilustracija. Je aktivni član Društva likovnih umetnikov Maribor in deluje pod okriljem agencije Umer. Živi in dela v Mariboru.

Povezava do originalnega članka

POZIV H KANDIDIRANJU ZA NAGRADE UM
2023-03-27 00:00 - 2023-04-11 00:00 | Maribor
27. Marec 2023

Študentski svet UM je izdal Poziv h kandidiranju za nagrade Univerze v Mariboru. Rok za prijave je 11. 4. 2023. Več informacij je v priloženem pozivu, priloženi so tudi obrazci za kandidaturo.
Namen poziva je med študenti Univerze v Mariboru prepoznati tiste študente, ki so aktivni na športnem, kulturnem, širšem obštudijskem področju ter na področju prostovoljstva.
Kandidirate lahko za naslednje nagrade:

Nagradi Leona Štuklja za najvidnejše športne uspehe študentov UM: Znak Leona Štuklja in Plaketa Leona Štuklja.
Listino za izjemen prispevek k razvoju obštudijskih dejavnosti na UM.
Listino za pomembne kulturne dosežke študentov UM.
Listino za naj prostovoljca študenta UM.

https://ukm.um.si/sites/default/files/prireditve/poziv_h_kandidiranju_za_nagrade_um_2023.pdf
https://ukm.um.si/sites/default/files/prireditve/obrazec_kandidature_za_plaketo_leona_stuklja_obr_st.1.2.pdf
https://ukm.um.si/sites/default/files/prireditve/obrazec_kandidature_za_listino_za_razvoj_obstudijskih_d_obr_st.1.3.pdf
httts://ukm.um.si/sites/default/files/prireditve/obrazec_kandidature_za_listino_za_pomembne_kulturne_d_obr_st.1.4.pdf
https://ukm.um.si/sites/default/files/prireditve/obrazec_kandidature_za_listino_za_naj_prostovoljca_obr_st.1.5.pdf

Povezava do originalnega članka

Intermedijske pustolovščine
2023-04-04 17:00 - 2023-06-27 17:00 | Kulturni inkubator
Mlade ustvarjalce, željne pustolovščin v svetu intermedijske umetnosti (8+), vabimo na niz ustvarjalnih pustolovščin, kjer bomo raziskovali svet intermedijske umetnosti, ki obsega najrazličnejša področja: od elektrotehnike do 3D printa, spajkanja, “šraufanja” in podobnih vragolij. Začenjamo v torek, 4. aprila.
Otroci se bodo pri nas naučili veščin, ki pomagajo pri motoriki, reševanju problemov, lotili se bomo programiranja, ročnih spretnosti. Skupaj bomo tekom delavnic obiskali tekoče razstave v Kulturnem inkubatorju, se preizkusili v intermedijskih tehnikah, ter s pomočjo izkušenih mentorjev razvijali zanimive lastne projekte.
Prosto-časovne dogodivščine, ki se bodo odvijale vsak torek od 17. ure naprej v Kulturnem inkubatorju na Koroški cesti 18 v Mariboru, so razdeljene na tri sklope:

Kiparstvo in 3D oblikovanje

4. 4. 2023: spoznali bomo, kako se lotiti 3D oblikovanja in 3D tiska, ter začeli razmišljati o lastni 3D skulpturi, ki jo bomo tekom meseca iz računalnika prenesli v resnični svet!
11. 4. 2023 in 18. 4. 2023 bosta namenjena praktičnemu delu na lastnem modelu, raziskovanju in eksperimentiranju,
25. 4. 2023 pa bomo iz narejenih 3D modelov pripravili razstavo.

Vežemo vezja

9. 5. 2023 se bomo posvetili izdelavi klaviature iz žičk in gumbov ter mikrokontrolerja – kaj sploh to je in v kakšne namene ga lahko uporabljamo? (namig: samo domišljija je meja, uporaben je res za neskončno možnosti)
16. 5. 2023, 23. 5. 2023, 30. 5. 2023 – raziskovali in eksperimentirali bomo z možnostmi, ki jih nudijo mikrokontrolerji, prižigali lučke, uporabljali senzorje, se naučili kako delujejo alarmi, “smart” naprave,…

Prostor in umetnost
V juniju bomo domišljiji in umetnosti pustili prosto pot. Program junijskih dogodivščin se bo oblikoval skozi prva dva meseca skupnega raziskovanja, razmišljanja in eksperimentiranja. Lahko se spustimo v biotehnologijo, raziskujemo zvok in/ali video, pokukamo v ozadje gledaliških predstav, sprogramiramo robota,…
Datumi: 6. 6. 2023, 13. 6. 2023, 20. 6. 2023, 27. 6. 2023
***Udeležba ni obvezna na vseh terminih, vaš otrok se lahko priključi ob katerem koli datumu in našli bomo način kako ga vključiti v proces.***

Udeležba je brezplačna, so pa za potrebe lažje organizacije dela zaželjene prijave.

PRIJAVA

Produkcija: Platforma konS / MKC Maribor

Projekt konS – Platforma za sodobno raziskovalno umetnosti je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Razstava Vzemi si čas za nas
2023-04-05 11:00 - 2023-04-24 00:00 | Maribor center / Trg svobode, Maribor
Namen projekta Vzemi si čas za nas je ozavestiti širšo javnosti o vlogi in pomenu turističnih delavcev, ki so v turizmu spregledani in premalo izpostavljeni. Na ta način jim želimo izkazati hvaležnost za njihovo nepogrešljivo delo v gostinstvu in turizmu.
Nevidne zgodbe delavcev v turizmu predstavljamo v obliki fotografij in kratkih filmov, ki si jih lahko ogledate na razstavi dne 5.4.2023 ob 11.00.
Sam dogodek se bo odvijal na Trgu svobode v Mariboru, kjer bodo postavljeni panoji z QR-kodami in slikami delavcev v turizmu. Otvoritev dogodka bo ob 11.uri.
Za animacijo in vzdušje na otvoritvi dogodka bodo poskrbeli študentje Višje strokovne šole za gostinstvo in turizem Maribor. Obiskovalci bodo lahko od tistega trenutka dalje vzeli svoje pametne telefone, poskenirali QR kodo in si ogledali kratke filme, v katerih se bodo predstavili delavci in povedali nekaj o svojem poklicu, zakaj ga obožujejo in njihove nasvete bodočim delavcem v turizmu.

Povezava do originalnega članka

Bimberli 3+
2023-04-07 17:00 | Velika dvorana
Rok Predin in Andrej Predin / 50 min

Besedilo Bimberli pripoveduje o prikupnih magičnih bitjih, ki jih poznamo tudi kot namišljene prijatelje. Ta domišljijska bitja so pogosti spremljevalci otrok v zgodnjem otroštvu, so njihovi zaupniki ali zarotniki.
V zgodbi spremljamo deklico, katere namišljeni prijatelj bunko Bimberli je tako zrasel, da je za stanovanje prevelik in preglasen. Hišni svet zato sklene, da ga mora deklica nemudoma odpeljati na Otok spominov …
Bimberli je zgodba o odraščanju. S prispodobo domišljijskega bitja osvetljuje vse, kar tak lik simbolizira. Bunko je lahko namišljeni prijatelj, lahko je neka navada, ki jo moramo počasi opustiti, predmet, na katerega se navežemo … Bunko pa v širšem pomenu ni nujno le nekaj, kar je povezano z otroštvom; lahko nas vse življenje postavlja pred izzive sprememb in slovesa.
Kljub vsemu pa slovo od Bimberlija in njegov odhod na Otok spominov ne pomenita, da moramo v sebi zatreti vse otroško, da moramo otroški svet izbrisati iz spomina in da moramo nemudoma odrasti. Nasprotno: lepo in prav je, da vse to nosimo s seboj, a na drugačen način.

Nakup kart

Povezava do originalnega članka

Otroška plesna ustvarjalnica za otroke od 4 – 6 let
2023-04-07 17:00 | Večnamenska dvorana
“Navdušenje srca se nehote izraža s pesmijo, plesom in ritmični gibi telesa.”

Ji Čing XVI., vodnjak modrosti
17.00 – 17.45
Vetrinjski dvor, Večnamenska dvorana (1. nadstropje)
Program ponuja ustvarjalni ples s pomočjo didaktične igre, kjer otrok sam raziskuje in spoznava svoje fizično telo v vseh aspektih. Hkrati krepi samozavest, svoje odločitve, socialno interakcijo in razvija gibanje ter domišljijski svet. Ustvarjalni gib je uspešno motivacijsko sredstvo, sprostitvena tehnika pa spodbuda ustvarjalnega mišljenja. Na ta način otrokom omogočamo celostni razvoj in kreativnost.
Plešite, plešimo, ker je zabavno in zdravilno!

Otroška plesna ustvarjalnica je zastavljena pod strokovnim vodstvom plesne pedagoginje Mojce Kasjak, ki je plesalka, koreografinja, izvršna producentka in umetniška vodja Platforme sodobnega plesa. Trenutno zaključuje magistrski študij in se izpopolnjuje v terapevtskih pristopih v okviru programa Pomoč z umetnostjo. Izvaja strokovne plesne seminarje in poučuje razne plesne delavnice. Je tudi državna selektorica za ples pri Javnem skladu RS za kulturne dejavnosti. Za svoje delo je leta
2020 prejela plaketo Mete Vidmar (JSKD).
Informacije:
mkreacija@gmail.com ali na tel. št. 041 757 393

Povezava do originalnega članka

Razredni sovražnik
2023-04-07 20:00 | IntimniOder.GT22
IntimniOder.GT22
Drama Razredni sovražnik v zasnovi umetniškega kolektiva Odprte scene in režiji Tie Lončar uprizarja sovražni razred v iskanju razrednega sovražnika.
Predstava je nastala v koprodukciji Odprte scene in Zavoda Bob.
Vstopnice so na voljo na povezavi: https://odprtascena.si/index.php/trgovina/
Vse o predstavi: https://odprtascena.si/index.php/razredni-sovraznik/

Povezava do originalnega članka

ZDRAVA PAMET
2023-04-07 20:00 | Maribor center / Sodni stolp (Pristan 8, Maribor)
Zdrava pamet je nora monokomedija o možganih, naših mislih in vseh vragolijah, ki nam jih uganjajo. Na odru bo svoje možgane seciral Nik Škrlec, igralec in tv voditelj, ki si lahko zapomni tisoče decimalk števila pi in je hkrati vsaj enkrat na mesec na banki, ker pozabi PIN bančne kartice. Predstava je polna miselno-telesnih akrobacij in humorja, smeh je konec koncev eden boljših pokazateljev naše možganske forme! Nik bo na odru razkril nekaj svojih spominskih skrivnosti, zagat in zgodb povezanih s sivimi celicami, hkrati pa poskrbel za presenečenja, ki vam bodo gotovo ostala v spominu. Vljudno vabljeni na smejalno prevetritev vaših misli!
Predstavo Zdrava pamet spremlja interaktivna razstava o naših možganih, mislih in iluzijah, ki nam jih uganjajo. Gre za celosten gledališki dogodek z druženjem po predstavi, razstava pa se s predstavo dopolnjuje in vam omogoča drugačno izkušnjo celotnega večera. Na interaktivni razstavi lahko med drugih preizkusite Nikov znani kontracikl, se zabavate z roboti in svoje možgane pretentate z različnimi eksponati, ki so, tako kot predstava, namenjeni kravžljanju vaših sivih celic!

Predstava je nastala v sodelovanju celotne ustvarjalne ekipe in v pogovoru ter posvetu s širšim krogom ustvarjalcev.
Igra Nik Škrlec • Zasnova in besedilo Nik Škrlec • Scenografija Tine Tribušon in Vid Žnidaršič • Kostumografija Andrej Vrhovnik • Glasba Martin Vogrin • Lučno oblikovanje Ian Stergar • Sooblikovanje eksponatov razstave Mladinski tehnološko-razvojni center 404 in Jaka Mihelič • Grafična podoba Ljudje • Fotografije Mankica Kranjec • Produkcija KUD Dveh in Rumena zavesa d.o.o. • Izvršna produkcija Mija Špiler in Nik Škrlec
Predstavo spremlja interaktivna razstava, ki jo lahko obiščete eno uro pred in po predstavi.
Predstava je primerna tudi za mladostnike starejše od 12 let.

Otvoritev Mariborke
2023-04-08 | Koroška ulica 6, 2000 Maribor
V soboto, 8. 4., odpiramo v Mariboru novo knjigarno. Imenuje se MARIBORKA in domuje na Koroški 6. V njej bo na voljo kuriran izbor izdaj 22 slovenskih malih in mikro založb in samozaložnikov / samozaložnic:
– Založba Dve luni
– LUD Literatura
– Buča
– Založba Police Dubove
– Modrijan
– Zenit
– Bajalka
– samozaložnik Ivan Mitrevski
– Založba ZRC SAZU
– Založba *CF/
– Analecta
– Založba Sophia
– Studia Humanitatis
– Stripburger
– Črna skrinjica
– Založba Goga
– Emanat
– Šerpa
– Škrateljc
– Založba Pivec
– samozaložnica Anja Zag Golob
– VigeVageKnjige

Ker je otvoritev nove knjigarne na Slovenskem izjemno redek, poseben dogodek, bomo MARIBORKO otvarjali kar ves dan. Vljudno vas vabimo, da se nam pridružite! Urnik dogajanja:
10h > prvo uradno odklepanje Mariborke
10:15-11h > ANA & FROGA (otroška bralna predstava, nastopata Mia Skrbinac & Voranc Boh)
11h-12h > IZDELAJ SI SVOJI ANO & FROGO (otroška delavnica, vodi Zala Zagoršek Golob)
15h > URADNA OTVORITEV KNJIGARNE (sladoled VigeVage, kreacija sladoledarne Piu)
16h-17h > STRIPOVSKA DELAVNICA (za mularijo, vodi Dora Kaštrun)
17:30-18h > SPREHOD PO MARIBORKI (vodi Vid Kmetič)
18h > KONCERT (Leopold I. & Vid Turica)

Se vidimo!

Festival SCENA 2023
2023-04-08 19:00 - 21:00 | Dvorana Študentskega kulturno-prireditvenega centra ŠTUK
V Mariboru vsako leto poteka festival lokalnih, bolj in manj znanih glasbenih skupin, ki se predstavijo s svojo letno produkcijo ali pa si preprosto zaželijo nastopa na večjem odru. Tradicionalno dobro obiskan festival je postal prijetno družabno zbirališče ljubiteljev glasbe in podpornikov lokalne glasbene scene.
Ideja Festivala Scena je nastala v želji, da glasbena kultura in raznolikost v Mariboru ostaneta prisotna in da se glasbena sfera v prihodnosti še naprej korenito razvija in zaznamuje prostor in čas na področju kulture.
Program bo znan, ko bodo končane prijave glasbenikov. Letos festival izjemoma poteka le 2 dni.
———–
RAZPIS ZA GLASBENIKE
Društvo Indijanez izdaja razpis za sodelovanje mariborskih glasbenih skupin / glasbenikov na glasbenem Festivalu Scena, ki se bo letos odvijal 8 .4. in 9. 4. 2023 v Mariboru v dvorani ŠTUK. Glasbenike z razpisom pozivamo, da se prijavijo in s koncertom sodelujejo na festivalu. Na festival se lahko prijavijo tudi glasbene skupine, ki ne izvajajo izključno avtorske glasbe.
Prijave in informacije:
https://pekarna.net/blog/festival-scena-2023-razpis/

Povezava do originalnega članka

Srečanje z Leonoro Flis
2023-04-11 18:00 - 19:00 | Maribor center / Mestna knjigarna Maribor, Mladinska knjiga, Ulica 10. oktobra 4, Maribor
Kratke pripovedi nove, tretje knjige Leonore Flis, Enakozvočje, govorijo o spominih, veselih, žalostnih, ali potlačenih, prežetih z nazorno lepoto.

Zgodbe nas umeščajo v pripovedni svet protagonistov, ki skozi spominsko pot poskušajo osmisliti njihovo sedanjost. Zbliževanje, oddaljevanje ali poslavljanje opisuje avtorica z izjemnim posluhom za detajle: barve, vonjave in zvoki, preko katerih zgodbe oživijo.
Leonora Flis je predavateljica britanske in ameriške književnosti, angleškega jezika in literarne teorije, prevajalka, literarna kritičarka, avtorica radijskih oddaj in pisateljica.

Dogodek je del kulturnega programa knjigarne, ki ga sofinancira Javna agencija za knjigo Republike Slovenije.

Vročica
2023-04-11 20:00 | Dvorana generala Maistra
Komedija

Cena vstopnice: 22,00 – 24,00 EUR

Show & komedija! Ste pripravljeni na zabavo?

Vroča večerna radijska pogovorna oddaja Vročica na Radiu Špas praznuje 10. obletnico in je na vrhuncu svoje uspešnosti!
Tri energične voditeljice bodo za to posebno priložnost izvedle ‘veliki radijski pok’ – jubilejno oddajo bodo praznovale ekskluzivno, z glasbenim showom v živo! »Live’. ‘On Air«.
Če boste mislili, da ste za trenutek prišli na prizorišče serije »Seks v mestu«… se ne boste veliko zmotili. Vročekrvne dame pač rade govorijo o življenju, ljubezni, seksu, zakonu, odnosih, prijateljstvu, materinstvu, karieri, hrani, alkoholu in da, moških, kakršnokoli vlogo že igrajo v njihovem življenju.
V navihani komediji se boste zabavali ob njihovih ženskih pogovorih, se smejali, uživali ob seksi glasbi legendarnih in aktualnih pop uspešnic, ki občinstvo vedno katapultirajo iz sedežev, prepevali od začetka do konca in zaplesali z nami.
Poslovilna oddaja v obstoječi »trio« zasedbi, njihova zadnja radijska Vročica »mora biti najboljša kadarkoli!« In tudi bo. Udarna. Žgečkljiva, super zabavna in do konca sproščena!
V uprizoritvi praznične oddaje bodo v »radijski eter« dame spustile vse, kar je v dolgih letih še obležalo na ženskem srcu. Z zvestimi poslušalci in poslušalkami bodo spregovorile o tistem, o čemer je pač težko govoriti naglas in sploh podnevi. Ali to povedati partnerju. Možu. Mami. Včasih tudi najboljši prijateljici. Oja, v njihovem studiu je vedno zelo vroče!
Ampak zdaj ni čas za zardevanje, zdaj je čas za sproščeno glasbeno plesno zabavo!
Želimo, da (bo)ste kot del občinstva v »studiu v živo« tudi vi! Zberite svoje ženske vrste, svoje »žurersko pleme«, pripeljite svoje najdražje, pridite, zraven zapojte, zaplešite in se do konca zabavajte!
Nagrajena režiserka Nina Kleflin, podpisana pod Špasovi veliki uspešnici Menopavza in Seks nasveti od A do Ž, se vrača z novo udarno glasbeno komedijo!
Premiera: 14. oktober 2022
Predstava traja 1 uro in 30 minut brez odmora.
Spletna stran >>

Obveščamo vas, da bo v napovedanih uprizoritvah glasbene komedije Vročica vlogo Barbare igrala Lara Jankovič, ki bo nadomestila odsotno Nino Ivanič.

Nakup kart

Povezava do originalnega članka

Delavnica Kritična in medijska pismenost
2023-04-12 00:00 - 2023-04-15 00:00 | splet in Pekarna Magdalenske mreže
12. – 15. 4. 2023, v živo in splet
Kritična in medijska pismenost
Delavnica izhaja iz pedagoškega modela, ki ga želimo približati učiteljicam_em in jih spodbuditi, da v svoje vsakodnevno delo z mladimi vključijo elemente kritične pedagogike in medijske pismenosti v navezavi z digitalno pismenostjo. Le-to bo obogatilo učni proces z dodatno kontekstualno širino obravnavanih tematik in zavedanjem o znanju kot družbeni konstrukciji, vezani na družbene norme in vrednote. Vse to bo učiteljicam_em in mladim omogočalo vpogled v razmerje med znanjem in močjo, ter jih opremilo z mehanizmi in teoretskimi orodji za razvijanje kritičnega odnosa do lastnega znanja. Skozi proces se bo povečalo zavedanje o ekonomskih, političnih in družbenih interesih, ki vplivajo na znanje, informacije in vsebine, s katerimi se vsakodnevno srečujemo.

Usposabljanje, namenjeno učiteljicam_em in strokovnim delavkam_cem v šolah ter drugih organizacijah, bo potekalo 3 dni, kombinirano na spletu in v živo med sredo, 12. 4. 2023, in soboto, 15. 4. 2023, v obsegu 18 pedagoških ur in je v katalogu Katis ovrednoteno z 1 točko.

sreda, 12. 4. 2023 / 12.00 – 15.30 / zoom

Spoznavanje osnov kritične in medijske pismenosti v navezavi z digitalno pismenostjo

petek, 14. 4. 2023 / 10.00 – 16.30 / v živo

Teoretično in praktično spoznavanje orodji in metod za kritično analizo medijskih in drugih pisanih in vizualnih sporočil

sobota, 15. 4. 2023 / 10.00 – 14.30 / zoom ali v živo

Praktično razvijanje pristopov za delo z mladimi

Prijave sprejemamo v sistemu Katis ali po e-pošti na naslov info@pekarnamm.org do 10. 4. 2023.
Cena delavnice je 35 eur.

PRIJAVA NA USPOSABLJANJE V SISTEMU KATIS

Program je zastavljen tako, da udeleženi poglabljajo svoje zmožnosti kritičnega branja informacij in različnih manipulativnih besedil, se srečajo s kritično medijsko pismenostjo ter pristopi, spodbudami in orodji, ki jim omogočajo posredovanje teh veščin mladim v procesu svojega dela. Mlade je potrebno spodbujati, da razvijajo zmožnosti kritične pismenosti in s tem kritičnega branja informacij s katerimi se v različnih oblikah vsakodnevno srečujejo, da torej prepoznajo manipulativne elemente in se zavedajo zmožnosti samostojnega ustvarjanja besedil/sporočil vseh oblik. Prav s tem lahko aktivno in odgovorno sodelujejo v družbi v različnih kontekstih, predvsem pa javnost in nosilce moči opozarjajo na lastno problematiko ter jih vabijo v dialog. Pristope kritične pedagogike pa moramo sprva spoznati in prakticirati tisti, ki delamo z mladimi in tako s posredovanjem veščin podpiramo mlade in njihove aktivnosti ter vlogo dejavnih oblikovalcev svoje prihodnosti v okolju kjer živijo in družbi nasploh. Kritično mišljenje kot eden od temeljnih ciljev izobraževanja izvira iz ideje, da je za razvoj posameznika nujno, da razvije zmožnost in voljo, da na posredovane resnice in njihovo samoumevnost pogleda iz različnih zornih kotov ter v njih razkriva napake ali manipulativne in ideološke vidike. Za to pa si je potrebno vzeti čas in razvijati pogovor skozi katerega udeleženi razvijajo zmožnost, da jasno in argumentirano predstavijo svoja stališča, se soočijo s pogledi drugih in ustvarjajo nove poglede na probleme. Prizadevamo pa si tudi za dvig ravni kritične medijske pismenosti ter udeležene opremiti z informacijami in orodji za prepoznavanje avtentičnosti objav in s konceptualnim aparatom za kritično analizo družbenega dogajanja. Soočamo se s porastom raznovrstnih oblik informacij, s katerimi so bombardirani tudi mladi, katere vzgajamo in izobražujemo. S preizpraševanjem uveljavljenega znanja skozi prizmo razumevanja pomena verodostojnosti, razmerij moči, različnih interesov in večpomenskosti informacij, virov in medijev bodo udeleženi preko zastavljenih aktivnosti lažje zaznali prikrojene razlage s strani dominantnih institucij in jih uporabili v svojem vsakodnevnem delu. Če želimo zasledovati cilj demokratičnega izobraževanja, je nujno, da šole mlade usmerjajo k prakticiranju načel kritične pismenosti, saj se lahko le s tovrstnim znanjem obvarujejo pred nekritičnim ponotranjenjem dogem, reproduciranju neenakosti in ponavljanju konvencionalnega znanja.

Forma usposabljanja bo udeležene skozi vse dejavnosti angažirala k uporabi pristopov in orodji v vsakodnevnem delu, jih spodbujala k premisleku o temah in kako principe kritične pedagogike uporabiti v obravnavi kurikularnih tem. Poleg različnih metod, ki se jih bomo poslužile_i tekom usposabljanja in so popolnoma aplikativne v šolsko okolje, bomo udeleženim posredovale še dodatne materiale in branje, ki jim lahko koristi pri prenosu pridobljenih kompetenc v prakso. S skupinskim delom bodo udeležene_i že v okviru usposabljanja lahko, glede na svoje dosedanje izkušnje in izmenjavo le-teh, izoblikovale_i model, ki se ga bodo nadalje lahko posluževale_i v učilnicah.

Seznanile_i se bomo:

– kako uporabiti kritično pismenost kot metodološko orodje pri delu z mladimi;

– kako razviti kritični pogled v to, kako različna besedila (v medijih, v oglasih, na spletnih blogih, šolskih učbenikih, uradnih dokumentih…) oblikujejo naše svetove, kulture in identitete na vpliven, pogosto prikrit način;

– kako uporabiti besedila (pisana in slikovna) kot družbena orodja na načine, ki omogočajo preoblikovanje teh istih svetov;

– zavedati se samoumevnosti, s katero večinoma sprejemamo množico sporočil in jo nadomestiti s previdnostjo in pozornostjo do ciljev in agend prav teh sporočil;

– kako se na podlagi novo pridobljenega razumevanja in znanja organizirati za dejavno, angažirano in ustvarjalno opozarjanje na problematike ali reševanje problematik v svojem neposrednem družbenem okolju.

Razvijale_i bomo:

– senzibilnost za kritično branje množice sporočil, ki nereflektirana vplivajo na pojmovanja sveta, in pozornost do ozadja informacij;

– vpogled v načine, na katere informacije, besedila, mediji na prikrit način formirajo svetove kulture in identitete mladih;

– prepoznavanje in spodbujanje pozornosti do dejstva, da je branje socialna praksa, ki jo tvorijo dogodki in pravila interpretacije, ki se jih naučimo v institucijah kot je šola in cerkev, družina in delovno mesto, ki ta pravila in dogodke tudi oblikujejo;

– načine prepoznavanja različnih načinov funkcioniranja družbenih omrežij in digitalnih tehnologij ter njihov vpliv na posameznikovo življenje;

– pristope k motiviranju mladih k dejavnemu, angažiranemu in ustvarjalnemu posredovanju svojih vrednot;

– dojemanje sveta v svojem neposrednem družbenem okolju;

– poznavanje orodij za uspešno rabo lastnih besedil in besedil mladih kot družbenih orodij.

Uporabljene metode dela:

– predavanje;

– vodena diskusija;

– delo v skupini;

– kritična diskurzivna analiza medijskih in drugih besedil.

Udeleženke_ci boste prejele_i potrdilo o udeležbi z navedbo števila ur in obravnavanih vsebin.

izvajalki

Urška Breznik

Univ.dipl. sinologinja in profesorica umetnostne zgodovine, od leta 2013 direktorica Pekarne Magdalenske mreže. Vodi in koordinira projekta s področja mladine in kulture ter izvaja delavnice in seminarje kritične pismenosti za mlade, mladinske in pedagoške delavce na temo migracij, delavskih pravic, podnebne krize…

– soavtorica pedagoškega modela sedmih korakov za izvajanje delavnic in seminarjev kritične pismenosti za mlade in pedagoške delavke_ce;

– izvajalka delavnic kritične pismenosti na temo medijev, delavskih pravic, migracij, potrošništva, demokracije in političnih sistemov,… (2009-);

– soavtorica modela neformalnega izobraževanja za mlade »Kritična pismenost in delavske pravice« in izvajalka delavnic na temo kritične pismenosti za nezaposlene mlade v okviru projekta »Združimo se!«.

Kaja Fiedler

Diplomantka sociologije in interdisciplinarnega družboslovja, v Pekarni Magdalenske mreže je zaposlena od leta 2016 na projektih s področja kritične pismenosti, izobraževanj mladih o delavskih pravicah, zadružništvu, stanovanjskih zadrugah in podnebnih spremembah.

– izvajalka delavnic kritične pismenosti na temo delavskih pravic, medijev, migracij, demokracije in političnih sistemov, potrošništva,… (2016-);

– soavtorica modela neformalnega izobraževanja za mlade »Kritična pismenost in delavske pravice« in izvajalka delavnic na temo kritične pismenosti za nezaposlene mlade v okviru projekta »Združimo se!« ;

– avtorica raziskave »Zaposlovanje mladih in krtična pismenost, stanje v Sloveniji 2020«.

Povezava do originalnega članka

Fotografije četrletja STRAST
2023-04-12 00:00 - 2023-06-30 00:00 | Fotoklub Maribor Židovska ulica 8 Maribor, Upravna enota Maribor, 2000 Slovenia
Tema drugega četrtletja 2023 je “STRAST”. Fotografije v digitalni obliki naj bodo velikosti vsaj 2400 pix po daljši stranici, v jpg formatu 9. Vsaka datoteka naj bo poimenovana z imenom in priimkom avtorja in naslovom dela. Npr.: mojca_kos_zima.jpg.
Vsak avtor lahko pošlje po eno fotografijo na naslov: kolekcija.fkmb@gmail.com, v času med 20. in 30. junijem 2023, s pripisom fotografija četrtletja STRAST. Fotografije, ki ne bodo ustrezale predpisanim kriterijem, komisija ne bo obravnavala. Selektor bo izbral zmagovalno fotografijo četrtletja. Zmagovalna fotografija bo objavljena na spletni strani kluba in na FB strani fotokluba maribor. Konec leta pa bo projekcija nagrajenih fotografij na velikem monitorju v Fotogaleriji STOLP. Sodelujejo lahko vsi člani kluba Maribor.
Selektor je zmagovalec fotografije četrtletja “PUSTNE ŠEME”, Rudi Uran.
Veselimo se vašega sodelovanja.

Povezava do originalnega članka

Andreas Røysum Ensemble
2023-04-12 12:30 | Maribor center / Narodni dom Maribor, Dvorana generala Maistr (Ulica kneza Koclja 9, Maribor)
Jazz v Narodnem domu
Pozor, pozor – tole je morda ena najbolj edinstvenih jazzovskih skupin v Evropi tačas! Zagotovo pa največja, ki je kdaj igrala na Malem odru Narodnega doma.
Klarinetist Andreas Røysum je trenutno eden ključnih glasbenikov na Norveškem: ne le da je družbeno aktiven v boju proti orožarskemu lobiju »Kongsberg group,« ki sponzorira enega večjih norveških jazz festivalov v Kongsbergu; predvsem je Røysum gonilna sila organizacije Motvind, ki zajema tako založbo, jazzovski klub, kot tudi festival.
Ko se na odru zbere osem najboljših prijateljev in se lotijo glasbe, ki je v duhu Sun Raja ali Dona Cherrya, obenem pa pod močnim vplivom afriške in indijske glasbe, dobimo neverjetno silovit big-band! V njem ritem poganjata kar dva bobnarja, med drugim izjemni Paal Nilssen-Love (The Thing)! Sijajni glasbeniki, odlični soli in glasba, ki temelji predvsem na »skupnosti« in na zvoku big-banda, ki bo preplavil Mali oder in vas s stolov izstrelil v stratosfero sodobnega »spiritual jazza«!
Nakup vstopnic

Povezava do originalnega članka

Maribere: Newyorška trilogija Iztoka Osojnika
2023-04-12 18:00 | Projektni prostor Freske
Zajeti tako kompleksno delo v kratek opis je pravi podvig. Iztok Osojnik je roman Newyorška trilogija zapisal v prvoosebni obliki, zgodbo pa pripoveduje ženska – piska/detektivka. Osojnik istoimensko delo piše nekaj let za Austerjem, v romanu pa ga pišeta istočasno in na isti lokaciji – v New Yorku. Protagonistka v New Yorku preživi 1 mesec v pisateljski rezidenci in predstavlja svojo poezijo. Na teh dogodkih ni večjega obiska, ima pa zato piska več časa za
raziskovanje mesta in njegovih duhov. Na neki točki postane protagonistka tudi detektivka, saj prične na več nivojih zasledovati skrivnostnega moškega. Med branjem pa se poraja ideja, da zasleduje predvsem rojevanje misli, ki jih včasih tudi ni. Zasleduje tudi bralko (oblika za bralko in bralca), je z njo v dialogu, jo razkrinka in tudi ve kdaj nima pojma in je vsega preveč.
Newyorška trilogija je premislek o umetnosti in predvsem literaturi. Delo je napisano v postmodernističnem slogu in lahko opažamo določene vzporednice z Lenkotovimi Telesi v temi.
Iztok Osojnik (1951) je pesnik, pisatelj, esejist, komparativist, filozof, antropolog, alpinist, slikar, svetovni popotnik in književni prevajalec. Večinoma piše poezijo, izdal je več kot 30 zbirk, izdal pa je tudi več romanov, zbirke esejev in študij ter znanstveno monografijo. Ob tem redno objavlja razprave iz področja komparativistike, politične teorije in filozofije v različnih slovenskih in tujih strokovnih revijah.
Vabljeni!
Preostali dogodki sezone (vsi nadaljnji dogodki bodo v prostoru Freske):
10. 5. 2023 Po toku navzgor : antologija sodobne kratke proze severnoameriških Indijancev
14. 6. 2023 J. Devetak: Nekropola: roman v stripu

Klub bralcev dobrih knjig Maribere

Povezava do originalnega članka

Literarna postaja. Tone Partljič: Veter z vzhoda
2023-04-12 18:30 | Lutkovno gledališče Maribor
Literarna postaja
TONE PARTLJIČ: VETER Z VZHODA
Sreda, 12. aprila 2023, ob 18.30 v Veliki dvorani Lutkovnega gledališča Maribor, Vojašniški trg 2A
Nova knjiga Toneta Partljiča nadaljuje pričevanje o njegovem rojstnem mestu Mariboru. Tokrat obravnava trideseta leta, ko je Maribor postajal industrijsko središče z železničarskimi delavnicami in unikatno železničarsko stanovanjsko kolonijo, tekstilno industrijo, splavarskim tranzitom na Dravi in elektrarno Fala. To je »mariborska kronika«, zmes zgodovine in fikcije.
Na premierni predstavitvi knjige se bo z avtorjem pogovarjala Darka Tancer – Kajnih.

Povezava do originalnega članka

Mojca Fo: RAZ MISLEKI
2023-04-12 19:00 - 2023-04-28 19:00 | Razstavišče Vetrinjski
Mojca Fo se kot ustvarjalka odlikuje s prav posebnim, sproščenim stilom, a njena pot v slikarstvo se je začela s “strogo” arhitekturo. Najbolj navdušuje z ilustracijami domišljijskih svetov, ki so še veliko več, kot samo “za otroke”, značilen stil pa goji tudi v drugih likovnih raziskovanjih in razmislekih.
V iskanju novih oblik (so)delovanja in v stilu samosvojosti ustvarjalke je tudi razstava RAZ MISLEKI zasnovana malo drugače, spontano.
Vabljeni, raz-mišljamo in do-mišljamo skupaj!
Razstava RAZ MISLEKI zajema del mojega slikarstva, v katerem razmišljam malo bolj.
Je del slikarstva, v katerem se igram. In je del, v katerem razmišljam. Te slike predstavljam z razstavo v Vetrinjskem dvoru.
Razmišljam, raztapljam, razgrajujem misli. Energetsko substanco, kakor rečem temu sama.
Nekega dne se je zgodilo, da je igrive plasti razobličila bolečina. To se zgodi, se dogaja vsakomur, bolj ali manj, toda težko je o tem pisati, težko je o tem govoriti, razpravljati in se s tem izpostavljati. Zato sem poiskala pot, kako bolečino skozi razmislek razgraditi in rezultat na novo razpeti. Čez platna. Ujeti rezultat v slikarsko substanco.
Občutenje bolečine je zelo osebna stvar, širi se na vsa polja, toda RAZ MISLEKI o njej so nujno potrebni, če želimo iti naprej, pre živeti grozeči prezgodnji raz kroj, če je le mogoče. Sicer jo sprejeti, raz staviti in raz viti v sprejemanje.
Tako se je z leti razvilo nekaj kolekcij, začelo se je z zlato kolekcijo, ker sem imela občutek, da me zlata barva zdravi, da je barva sonca in torej v njej zajeto vse. Nadaljevalo se je s kolekcijo Rdeča pika. Rdeča pika je vedno iskra življenja. In tako naprej. Do Kintsugi – vdih sreče kolekcije, kjer gre za minimalistično zastavljene slike, kjer imamo le nekaj elementov, ki predstavljajo celjenje in električne kontakte, ki so nujno potrebni za bitje srca.
Mojca Fo

Organizator: Narodni dom Maribor – Vetrinjski dvor in Mojca Fo
Za iskreno in dobro voljo skrbi: Vinska klet KOGL
Razstava je na ogled do 28.4.2023 vsak delovnik med 10:00-15:00 ali v terminu po dogovoru.

Povezava do originalnega članka

NATEČAJ VABLJENI MLADI 2023
2023-04-13 00:00 | DLUM, Židovska ulica 10, Maribor
Rok prijave: 27. april 2023

Z natečajem Vabljeni mladi 2023 in nagrado Primavera, poimenovano po mojstrovini slikarja Sandra Botticellija, alegorijo mladosti, Društvo likovnih umetnikov Maribor vabi mlade vizualne umetnike, stare do vključno 35 let in delujoče v Sloveniji, da se prijavijo na razpis Vabljeni mladi za nagrado Primavera 2023. Razpis omogoča mladim umetnikom, da s sodelovanjem pritegnejo pozornost strokovne žirije ter tako pridejo do možnosti skupinskega razstavljanja svojih umetniških del v rezidenčni galeriji DLUM. Nagrada podpira talent in ustvarjalnost, raziskovanje ter drznost sporočanja.
Med prijavljenimi bo strokovna žirija izbrala tista dela in avtorje, ki se bodo predstavili na skupinski razstavi v Galeriji DLUM (Židovska ulica 10, Maribor). Ob otvoritvi razstave bodo avtorjem najbolje ocenjenih del podeljene nagrada Primavera in priznanji Primavera 2023. Trije najbolje ocenjeni avtorji letošnjega natečaja bodo nagrajeni z razstavo v Galeriji DLUM v letu 2024.
Razstava bo na ogled od 9. junija do 7. julija 2023 v Galeriji Media Nox na Židovskem trgu.
V promocijske namene bo razstava predstavljena z vabilom, s katalogom oziroma z zloženko, s spletnimi objavami in objavami v medijih.
Rok za prijavo na razpis je 27. april 2023.
Pogoji sodelovanja:
-prijavijo se lahko mladi avtorji do vključno 35. leta starosti;
-prijavijo se lahko avtorji, ki se ukvarjajo s klasičnimi ali sodobnimi vizualnimi praksami: slikarstvo, kiparstvo, risba, grafika, fotografija, instalacija, video, multimedija ter druge sodobne vizualne prakse;
-posameznik lahko prijavi od tri do največ pet različnih del, oziroma vsebinski sklop z od najmanj tri pa do največ petimi deli, ki pa ne smejo biti starejša od treh let;
-umetniška dela morajo biti prilagojena obsegu zmožnosti galerijskega prostora (višina stropov 350 cm, tloris galerijskega prostora dostopen na povezavi: http://www.medianox.org/medianox#/galerija-prostor);
-avtorji se obvezujejo, da bodo ob prijavi ali najkasneje do 19. maja 2023 sporočili tehnične zahteve za razstavljanje;
-vsa oddana dela morajo biti primerno embalirana, zaščitena, opremljena za varno skladiščenje in razstavljanje;
-vsa oddana dela morajo biti označena s podatki: ime in polni naslov avtorja, naziv dela, tehnika, natančne mere, leto nastanka, telefonska številka avtorja za kontakt, po potrebi tudi označena lega in način postavitve (skica);
-avtorji se obvezujejo, da bodo izbrana dela za skupinsko razstavo dostavili sami ali po pošti (Društvo likovnih umetnikov (DLUM), Židovska ulica 10, 2000 Maribor), najkasneje do 6. junija 2023.

Strokovno žirijo sestavljajo:
Maja Antončič, kustosinja Centra sodobnih umetnosti Celje; strokovna članica žirije;
Miha Erič, akademski likovnik in glasbenik, strokovni član žirije;
Špela Kobal, prof. likovne pedagogike, slikarka in pedagoginja, strokovna članica žirije;
Andrej Lamut, fotograf, strokovni član žirije;
Natalija Juhart, mag. lik. pedagogike in mag. grafike, strokovna članica žirije;
mag. Mojca Štuhec, umetnostna zgodovinarka in kustosinja, strokovna članica žirije;
Kristina Prah, kuratorka DLUM, kuratorka razstave Vabljeni mladi 2022, predsednica žirije.

SPLETNI PRIJAVNI OBRAZEC
Več informacij: Kristina Prah, kristinca.prah@gmail.com ali 031 555 540.

Povezava do originalnega članka

Razstava ljubiteljske slikarke Zvonimire Male
2023-04-13 10:00 - 2023-04-25 10:00 | Razstavišče Vodni stolp
Slikarska razstava
Cena vstopnice: Vstopnine ni
Razstava ljubiteljice vsega lepega, ki že dobrih petnajst let prenaša na platna vse, kar se je dotakne.

Zvonimira Male je rojena v Starem selu pri Kobaridu, v čudoviti dolini pod gorami Krn, Matajur, Stol in Mija. Po dolini tečeta Soča – bistra hči planin – in kristalno čista Nadiža.
Zaradi očetovega poklica, bil je oficir, so se kar trikrat selili. Najprej v Izolo, nato na Rakek in nazadnje v Maribor, kjer je Zvonimira končala šolanje, se zaposlila in poročila. Pred več kot štiridesetimi leti se je z možem in hčerko preselila na Novo Goro nad Slovensko Bistrico, pod samo vznožje zelenega Pohorja.
Je velika ljubiteljica vsega lepega. Rada ima naravo, staro arhitekturo, živali in ljudi, kar je razvidno iz njenih del, saj že dobrih petnajst let, s čopičem in paleto v roki, prenaša na platna vse, kar se je dotakne.
Po stečaju podjetja (Jeklotehna Maribor), ki mu je bila zvesta kar trideset let, je ostala doma in se po nekaj letih upokojila. Da bi izpolnila praznino, ki je s tem nastala, se je, polna delovne ustvarjalnosti, odločila obiskovati študijske krožke na Ljudski univerzi v Slovenski Bistrici, kjer se je spoznala s številnimi ročnimi spretnostmi.
Ljudska univerza je organizirala tudi dvoletni tečaj slikanja, katerega se je z veseljem udeležila, nato pa izpopolnjevanje nadaljevala v Likovni sekciji KID Majolika. Leta 2013 pa so članice omenjene sekcije stopile na novo pot in ustanovile Likovno društvo PALETA, ki mu Zvonimira predseduje že deset let. Mentor društva je Toplica Ignjatovič, priznani slikar ter oblikovalec stekla in keramike.
Slikarsko znanje, ki ga ni nikoli dovolj, nabira na raznih tečajih slikanja in na slikarskih kolonijah, kjer se srečuje z ostalimi slikarji in mentorji. Čopič najraje namoči v akrilne in oljne barve.

Razstavljene slike so naprodaj. Slika tudi po naročilu. Informacije: Zvonimira Male, 031 469 731, e-pošta: zvonka.male@gmail.com.

Povezava do originalnega članka

Pravljična ura za otroke v Pionirski knjižnici Nova vas in Knjižnici Kamnica ob 17. uri
2023-04-13 17:00 | pravljična soba Pionirske knjižnice Nova vas ali Knjižnice Kamnica
Pravljična ura za otroke
V četrtek, 13. aprila 2023, ob 17. uri.
Vabljeni v pravljično sobo Pionirske knjižnice Nova vas ali Knjižnice Kamnica.

Povezava do originalnega članka

Tajska v času žalovanja za priljubljenim kraljem
2023-04-13 19:00 | Večnamenska dvorana
Naključje je hotelo, da je njun prvi obisk Tajske sovpadel s časom vsesplošnega in uradnega žalovanja za njihovim spoštovanim monarhom. Prečesavanja Tajske sta se namreč lotila tri mesece po njegovi smrti. In imela, kot dodano vrednost pri zanimivosti potovanja, priložnost iz prve roke doživeti emocije, ki so preplavile tamkajšnje ljudi. V glavnem mestu neskončne kolone avtobusov in ljudi z namenom, da se poslednjič poklonijo, dežela odeta v črnino in po dolgem in počez preplavljena s
podobami pokojnika ter njegovega naslednika na prestolu itd.
Njuno odkrivanje magičnosti Tajske je bilo nepričakovano dopolnjeno z izjemno redko priložnostjo za spoznavanje kulture te azijske države.
Člana Vaganta in partnerja Milena Donaj in Jože Gabrovšek, ekonomistka in veterinar, sta radovedna popotnika, ki sta doslej obiskala okoli 60 držav. Po vseh kontinentih in v glavnem v lastni režiji. Zanimajo ju znamenitosti, poleg tega pa iščeta priložnosti za stike z domačini. Avtentičnost, ki jo začutita bodisi z bivanjem po domovih, v transportu ali v povsem naključnih stikih. Verjameta, da na ta način bolj pristno odstirata razmere na različnih koncih in
v različnih kulturah.

Organizator: Društvo popotnikov Vagant, Maribor

Povezava do originalnega članka

Pravljična igralnica v Pionirski knjižnici (City) in Pionirski knjižnici Nova vas ob 10.00 uri
2023-04-14 10:00 - 12:00 | igralnicA Pionirske knjižnice v Trgovskem centru City ali igralnicA Pionirske knjižnice Nova vas
Pravljična igralnica
V petek, 14. aprila 2023, 10.00 – 12.00.
Vabljeni v igralnico Pionirske knjižnice v Trgovskem centru City ali igralnico Pionirske knjižnice Nova vas.

Povezava do originalnega članka

Slavnostna predaja knjig v ukrajinskem jeziku
2023-04-14 13:00 - 16:30 | Maribor center / TC City Maribor, Mariborska knjižnica (Ulica Vita Kraigherja 5, Maribor)
Mariborska knjižnica, Veleposlaništvo Ukrajine v Republiki Sloveniji in Mestna občina Maribor vabijo na slavnostno predajo knjig v ukrajinskem jeziku.
V petek, 14. aprila 2023, ob 13. uri prisrčno vabljeni v Pionirsko knjižnico TPC City, Ulica Vita Kraigherja 5, Maribor
Mariborska knjižnica je svojo zbirko obogatila z zbirko knjig v ukrajinskem jeziku, ki so dar Veleposlaništva Ukrajine v Republiki Sloveniji. Zbirko bo Mariborski knjižnici v uporabo slavnostno predal nj. eks. Andrii Taran, veleposlanik Ukrajine v RS, ob prisotnosti Aleksandra Saše Arsenoviča, župana Mestne občine Maribor in Klemna Brvarja, direktorja Mariborske knjižnice.
Slavnostni dogodek bodo s kratkim kulturnim programom pospremili učenci OŠ bratov Polančičev in Robert Kereži, pripovedovalec Mariborske knjižnice.
Zbirka 214 knjig v ukrajinskem jeziku je namenjena predvsem mladim bralcem in je na voljo v Pionirski knjižnici TPC City, Osrednji knjižnici TPC City, Pionirski knjižnici Nova vas in Knjižnici Pobrežje.

Ferdo, veliki ptič 3+
2023-04-14 17:00 | Mala dvorana
Ferdo, veliki ptič 3+

Andreja Peklar / 40 min

Predstava Ferdo, veliki ptič je nastala po istoimenski slikanici brez besed Andreje Peklar, za katero je dobila številne slovenske in mednarodne nagrade, med drugim nagrado Kristine Brenkove, priznanje Hinka Smrekarja, slikanica pa se je uvrstila tudi na častno listo IBBY.
Avtorica zgodbo pripoveduje zgolj skozi podobe, s čimer mladim bralcem omogoča, da jo berejo vsak na svoj način. Brez napisanih besed lahko znotraj izjemnih ilustracij vsakdo najde svoje poudarke in simbole.
Zgodba pripoveduje o Ferdu, ptiču, ki je prevelik za okolje, v katerem živi. Toda Ferdo svoje drugačnosti sploh ne opazi; še več: s pridom jo uporablja, da z njo pomaga manjšim od sebe. Ometa visoke dimnike, pomaga pri gradnji … Prav vsakemu, ki potrebuje njegovo drugačnost, z veseljem priskoči na pomoč. Utrujen in žejen nehote popije vso vodo iz ribnika. Ljudje in živali se ujezijo, hitro pozabijo na njegova dobra dela in ga izženejo iz mesta. Osamljen Ferdo sam tava po svetu in naposled
sreča drobno ptičico, ki mu pomaga napolniti izpraznjen ribnik …
Ferdo, veliki ptič je simbolov polna zgodba o velikosti in majhnosti, velikodušnosti in sebičnosti ter o radosti, ki jo vzbuja medsebojna pomoč.
Režiserka Katja Povše nam v uprizoritvi predstavlja svoje videnje zgodbe skozi oči Potepuhinje. Ta se nostalgično spominja starih časov, ki so jih zaznamovali velik ptič nad krošnjami, otroški smeh v parku in kepice nepozabnega sladoleda …

Nakup kart

Povezava do originalnega članka
